Document ID: 31998R0214

ΚΑΝΟΝΙΣΜΟΣ (ΕΚ) αριθ. 214/98 ΤΗΣ ΕΠΙΤΡΟΠΗΣ της 28ης Ιανουαρίου 1998 για τροποποίηση του κανονισμού (ΕΚ) αριθ. 411/97 περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 48,
Εκτιμώντας:
ότι στο άρθρο 2 παράγραφος 4 του κανονισμού (ΕΚ) αριθ. 411/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1501/97 (4), ορίζεται ο όρος «παραγωγή η οποία έχει διατεθεί στο εμπόριο» ως η παραγωγή των μελών μίας οργάνωσης παραγωγών η οποία διετέθη σύμφωνα με ορισμένους όρους 7 ότι για λόγους οικονομικής συνοχής, πρέπει να διευκρινιστεί ότι «η παραγωγή η οποία έχει διατεθεί στο εμπόριο» που αναφέρεται ανωτέρω είναι εκείνη των μελών της οργάνωσης παραγωγών, την 1η Ιανουαρίου του έτους που έπεται εκείνου στο οποίο αναφέρεται η παραγωγή αυτή 7
ότι το άρθρο 4 παράγραφος 3 στοιχείο β) του κανονισμού (ΕΚ) αριθ. 411/97 απαιτεί το άνοιγμα τραπεζικού λογαριασμού, αποκλειστικός προορισμός του οποίου είναι όλες οι οικονομικές συναλλαγές που αφορούν τη διαχείριση του επιχειρησιακού ταμείου 7 ότι η ξεχωριστή και λεπτομερής λογιστική κατάσταση η οποία αποτελεί ετησίως αντικείμενο ελέγχου και πιστοποίησης από ορκωτούς ελεγκτές μπορεί να δώσει τις ίδιες εγγυήσεις που δίνει και ο ξεχωριστός τραπεζικός λογαριασμός. Πρέπει, άρα, να δοθεί η δυνατότητα στα κράτη μέλη να εφαρμόσουν το δεύτερο αυτό σύστημα, μετά από αίτηση της οργάνωσης παραγωγών 7
ότι το άρθρο 9 παράγραφος 3 του κανονισμού (ΕΚ) αριθ. 411/97 προβλέπει ότι οι προκαταβολές που κατεβλήθησαν για ενέργειες οι οποίες δεν υλοποιήθηκαν εντός των προβλεπόμενων προθεσμιών, διατηρούνται, υπό ορισμένους όρους, στο επιχειρησιακό ταμείο, με σκοπό τη μεταγενέστερη πραγματοποίηση των εν λόγω ενεργειών 7 ότι, επί του παρόντος, είναι αναγκαίο για λόγους δικαιοσύνης, να επεκταθεί η δυνατότητα αυτή στις δράσεις για τις οποίες οι προκαταβολές δεν έχουν χορηγηθεί, καθώς και να διευκρινισθεί για να αποφευχθεί οποιαδήποτε παρεκτροπή 7 ότι πρέπει να αποδειχθεί στην αρμόδια εθνική αρχή η αδυναμία πραγματοποίησης των εν λόγω ενεργειών για λόγους για τους οποίους δεν ευθύνεται η εν λόγω οργάνωση παραγωγών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 411/97 τροποποιείται ως εξής:
1. Στο άρθρο 2 παράγραφος 4 προστίθεται η ακόλουθη φράση:
«Για τον καθορισμό της παραγωγής η οποία έχει διατεθεί στο εμπόριο που αναφέρεται ανωτέρω, ενός συγκεκριμένου έτους, λαμβάνονται υπόψη τα μέλη της οργάνωσης παραγωγών την 1η Ιανουαρίου του επόμενου έτους.»
2. Στο άρθρο 4 παράγραφος 3 στοιχείο β) προστίθεται η ακόλουθη φράση:
«Τα κράτη μέλη μπορούν να αποφασίσουν να αντικαταστήσουν, μετά από αίτηση μιας οργάνωσης παραγωγών, την απόδειξη του ανοίγματος τραπεζικού λογαριασμού, με τη δέσμευση της εν λόγω οργάνωσης να τηρεί οικονομική λογιστική, με λογαριασμούς για κάθε μία από τις ενέργειες, η οποία θα επιτρέπει την αναγνώριση των δαπανών ή των εσόδων που αφορούν το επιχειρησιακό ταμείο, να υποβάλει τη λογιστική αυτή σε ετήσιο έλεγχο και πιστοποίηση από ορκωτούς ελεγκτές».
3. Στο άρθρο 9, η παράγραφος 3 αντικαθίσταται από το ακόλουθο κείμενο:
«3. Η αίτηση για χρηματοδοτική ενίσχυση ή το υπόλοιπό της μπορεί να αφορά δαπάνες οι οποίες έχουν προγραμματισθεί αλλά δεν έχουν υλοποιηθεί για ενέργειες για τις οποίες έχει αποδειχθεί στην αρμόδια εθνική αρχή ότι δεν κατέστη δυνατή η υλοποίησή τους πριν τις 31 Δεκεμβρίου του έτους εκτέλεσης του επιχειρησιακού προγράμματος για λόγους για τους οποίους δεν ευθύνεται η εν λόγω οργάνωση παραγωγών, και ότι είναι δυνατόν να πραγματοποιηθούν πριν από τις 30 Απριλίου του επόμενου έτους, η ισοδύναμη εισφορά της οργάνωσης παραγωγών διατηρείται στο επιχειρησιακό ταμείο.
Η ενίσχυση καταβάλλεται και η εγγύηση που συστήνεται σύμφωνα με το άρθρο 8 παράγραφος 2 αποδεσμεύεται, μόνον εφόσον υποβληθεί η απόδειξη πραγματοποίησης των δαπανών που έχουν προγραμματισθεί, οι οποίες αναφέρονται στο προηγούμενο εδάφιο, πριν από τις 30 Απριλίου του έτους που έπεται εκείνου για το οποίο είχαν προγραμματισθεί οι εν λόγω δαπάνες και αναλόγως του δικαιώματος ενίσχυσης που έχει πράγματι θεσπισθεί».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιανουαρίου 1998.

Labels: 17
19
5
6